**Проекто – договор**

**Д О Г О В О Р**

**№...........**

Днес на ..................201.... г., в гр. Плевен, между:

**МЕДИЦИНСКИ УНИВЕРСИТЕТ – ПЛЕВЕН**, ул. “Климент Охридски” № 1, ЕИК по БУЛСТАТ 000405689, ДДС №BG 000405689, представляван от **Ректора – Проф. д-р Славчо Томов, д.м.н.,** с Финансов директор Ибрахим Потурлиев от една страна, наречен **ВЪЗЛОЖИТЕЛ**

и

.......................................................................................................................................................

със седалище и адрес на управление:...................................................................................., ЕИК/БУЛСТАТ, ...............................представляван от .........................................................., от друга страна, наречен **ИЗПЪЛНИТЕЛ**

след събиране на оферти с обява, по реда на глава 26 от ЗОП и на основание чл. 194 от ЗОП се сключи настоящият договор за следното:

**ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, след получена писмена заявка и срещу възнаграждение и при условията на този Договор, следните услуги: осъществяване на дейности по публичност и визуализация за нуждите на Медицински университет-Плевен по Проект BG05M2OP001-1.002-0010 „Център за компетентност по персонализирана медицина, 3д и телемедицина, роботизирана и минималноинванзивна хирургия" финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове, по обособени позиции, както следва:

- За обособена позиция 1:

- За обособена позиция 2 :

- За обособена позиция 3 :

наричани по-долу „услугите”, съгласно Техническата спецификация /Приложение №1/ на **ВЪЗЛОЖИТЕЛЯ**, Техническото предложение /Приложение №2/ и Ценовото си предложение /Приложение №3/, неразделна част от този договор и в съответствие с Единния наръчник на бенефициента за прилагане на правилата за информация и комуникация 2014-2020г.

**(2)** Съобразно своите нужди Възложителя изпраща до Изпълнителяписмената заявка по ал. 1, която съдържа информация относно вида и количеството на конкретно заявеното, параметри на всяко едно събитие и/или вида услуга, в съответствие със заложеното в техническата спецификация и Единния наръчник на бенефициента за прилагане на правилата за информация и комуникация 2014-2020 г. Заявките по ал. 1 се изпращат на следния e-mail или факс на **ИЗПЪЛНИТЕЛЯ** ……………………. Заявка може да бъде направена и по телефон, като в този случай се потвърждава и по e-mail.

**(3)** Контрол по настоящия договор се осъществява от ръководителя на проекта.

**СРОК НА ДОГОВОРА. МЯСТО ЗА ИЗПЬЛНЕНИЕ**

**Чл. 2.** (1) Договорът влиза в сила от датата на подписването му от двете страни и е със срок за изпълнение до 31.12.2023 г. В случай, че бъде удължен срокът за изпълнение на дейностите по проекта, то срокът за изпълнение на договора по настоящата обществена поръчка ще се счита за автоматично удължен със срока, с който е удължен срокът за изпълнение на Договор № BG05M2OP001-1.002-0010-C01/26.07.2018 г., по Проект BG05M2OP001-1.002-0010.

(2) Срок на заявената услуга по обособени позиции, както следва:

## за обособена позиция 1: за срока посочен в ал. 1, 24 часа, 7 дни от седмицата, като, създаването на сайта е в срок до……работни дни след подписване на настоящият договор, а времето са реакция по време на поддръжка на сайта е до 4/четири/ часа, след уведомяване за съответната информация и/или действия касаещи поддръжката на сайта.

## за обособена позиция 2: за срока посочен в ал. 1, като Изпълнителят се уведомява от възложителя най-малко 10/десет/ работни дни преди съответното събитие.

## за обособена позиция 3: изработеното и доставено е до .......................... работни дни, считано от датата на съответната заявка по предмета на договора.

**Чл. 3.** Място на изпълнение – Медицински университет - Плевен, ул. ”Климент Охридски” № 1, партньорите по проекта и асоциираните партньори/когато е приложимо/.

**ЦЕНА И НАЧИН НА ПЛАЩАНЕ**

**Чл. 4.** (1) Единичните цени/сДДС/ на услугите, предмет на договора, са фиксирани в приложеното от Изпълнителя ценово предложение към момента на представянето на същата, /Приложение №3 към договора/ и са валидни за срока на договора.

(2) Цената на конкретно изпълненото е франко МУ-Плевен и включва всички разходи по изпълнение предмета на поръчката, включително опаковка, транспортни разходи за доставка/когато е приложимо/, мита, данъци, такси и ДДС.

(3) Стойността на договора, съгласно ценово предложение е в размер на ……………………

(4) Плащането на стойността на предмета на договора по чл. 4, ал. 1 от договора се извършва по банков път, с платежно нареждане по сметка на ИЗПЪЛНИТЕЛЯ: банка: ……………….., IBAN: ………………..; BIC: …………., както следва:

## за обособена позиция 1: на 5/пет/ равни вноски, до 20.05/двадесети май/ на съответната година до изтичане на срокът му и представяне на отчет за извършената работа, за периода до датата на съответното плащане.

## за обособена позиция 2 и 3 до 25/двадесет и пет/ календарни дни от датата на съответно изпълнените услуги по предмета на договора и подписване на приемо-предавателен протокол и/или отчет за извършена работа. Плащането по договора се осъществява съобразно система за разплащане СЕБРА и в изпълнение на Решение на МС № 592/21.08.2018 г.

(5) Фактурата по предходната алинея, следва да бъде издадена от Изпълнителя, като съдържа изискуемите реквизити, съгласно Закона за счетоводството и вписан номер на договор, наименование и бюджетна линия на проекта.

(6) Изпълнителят е длъжен да уведомява писмено Възложителя за всички последващи промени относно банкова си сметка в срок от 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

**ПРАВА И ЗАДЪЛЖЕНИЯ НА СТРАНИТЕ**

**Чл. 5.** Изброяването на конкретни права и задължения на страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения, на която и да е от страните.

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6. (1) ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 4 от договора;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора.

3. да иска от Възложителя приемането на изпълнените дейности при условията и сроковете определени в този договор.

(2) Изпълнителят няма право да се позове на незнание и/или непознаване на дейностите, свързани с изпълнение на предмета на договора, поради която причина да иска допълнение към същия.

**Чл.7. ИЗПЪЛНИТЕЛЯТ се задължава:**

1. да предоставя услугите и да изпълнява задълженията си по този договор в уговорените срокове и качествено, в съответствие с договора и приложенията;

2. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работа, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;

3. да изпълнява всички законосъобразни указания и изисквания на **ВЪЗЛОЖИТЕЛЯ**;

4. да пази поверителна Конфиденциалната информация, в съответствие с уговореното в чл. 21 от договора;

5. да не възлага работата или части от нея на подизпълнители, извън посочените в офертата на **ИЗПЪЛНИТЕЛЯ**, освен в случаите и при условията, предвидени в ЗОП;

6. да предложи на Възложителя минимум 2 (два) варианта за провеждане на всяко отделно събитие до 3 (три) работни дни от датата на получаване на заявката от страна на Възложителя/приложимо за обособена позиция 2/.

7. в срок от 5(пет) дни, считано от датата на получаването на заявката по чл.1, ал. 3 да представи на Възложителя минимум два варианта на дизайн/когато е приложимо/ за всеки един вид от материалите посочени в съответната заявка.

8. задължително да се съобрази и отрази дадените указания за изменения, допълнения и изготвяне на различен от предложения дизайн или начин на провеждане на всяко отделно събитие, в определния от Възложителя срок.

9. след одобряване на дизайна/оформлението за всеки от един от материалите да извърши изработка и доставка на съответното място и в срока по чл.2, ал.2.

10. да представи на Възложителя отчети да извърши преработване и/или допълване в указания от Възложителя срок, когато Възложителят е поискал това;

11. след фактическа проверка на изпълненото по съответната заявка, да подпише заедно с Възложителя или упълномощените от него лица/представители Приемо -предавателен протокол за фактическо приемане на изпълненото и/или отчет за извършеното, удостоверяващ, че е извършено в срок и в изпълнение на възложеното.

12. да предостави на Възложителя информация за хода на работата по изпълнение на договора, както и да му осигурява възможност за осъществяване на контрол върху изпълнението на задълженията по договора във всеки момент, без това да пречи на работата на Изпълнителя;

13.да извършва за своя сметка отстраняването на допуснати пропуски, грешки и недостатъци, констатирани по време на изпълнението на договора;

14. да изпълнява всички законосъобразни указания и изисквания на Възложителя.

15. да спазва всички действащи нормативни актове, регламентиращи съответната дейност от предмета на обществената поръчка.

16. да осигури за целия срок на договора транспортни средства за изпълнение на поръчката.

17. да информира своевременно упълномощените лица/представители на Възложителя за всички пречки, възникващи в хода на изпълнението на договора, да предложи начин за отстраняването им, като може да поиска от Възложителя указания и/или съдействие за отстраняването им;

18. да участва във всички срещи, свързани с изпълнението на този договор, когато Възложителят изисква участието на Изпълнителя.

19. да следи и докладва за нередности при изпълнението на договора. В случай на установена нередност, Изпълнителят е длъжен да възстанови на Възложителя всички неправомерно изплатени суми, заедно с дължимите лихви.

20. няма право да копира и използва предоставените от Възложителя материали и информация на трети лица.

21. Изпълнителят се задължава да съхранява всички документи по изпълнението на настоящия Договор или под формата на оригинали, или заверени версии, верни с оригинала, на общоприети носители на данни. Съхранението се извършва в съответствие с изискванията на Закона за счетоводството като счетоводната система и документация са налични до изтичане на сроковете за съхранение на документацията, указани в чл. 140 /за период от три години, считано от 31 декември след предаването на отчетите, в който са включени разходите по операцията/ от Регламет (ЕС) 1303/2013 г.

22. Изпълнителят се задължава да предостави възможност на Управляващия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външните одитори да извършват проверки на място на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани до 3 /три/ години след приключване на Оперативната програма.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8. ВЪЗЛОЖИТЕЛЯТ има право:**

1. да изисква и да получава услугите, качествено в уговорените срокове;

2. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на договора, или да извършва проверки, при необходимост и на мястото за изпълнение на договора, но без с това да пречи на изпълнението;

3. да изисква, при необходимост и по своя преценка, обосновка от страна на **ИЗПЪЛНИТЕЛЯ** на изготвените от него приемо-предавателни протоколи и/или отчети;

4. да не приеме протоколите по чл. 10, ал. 1, в случаите на чл. 10 ал. 2, за което се съставя констативен протокол по чл. 10, ал. 2.

5. да поиска преработване и/или допълване на всеки от отчетите и/или документите в определен от него срок, като в такъв случай преработването и/или допълването се извършва в указан от Възложителя срок и е изцяло за сметка на Изпълнителя, когато бъдат установени несъответствия на изпълненото с уговореното или бъдат констатирани недостатъци, Възложителят може да откаже приемане на изпълнението до отстраняване на недостатъците, като даде подходящ срок за отстраняването им за сметка на Изпълнителя;

6. да приеме изпълнението на извършените услуги, ако те съответстват по количество и качество на неговите изисквания, предвидени в Техническата спецификация на поръчката, включително и цялата съпровождаща документация, свързана с изпълнението на договора;

7. да не приеме извършените услуги, ако те не съответстват по количество и качество на неговите изисквания и изпълнението им не може да бъде коригирано в съответствие с указанията на Възложителя или на упълномощените от него лица/представители;

8. писмено да указва на Изпълнителя, необходимостта от предприемане на действия за решаването на възникналите в хода на изпълнението на услугите проблеми;

9. да извършва промени по заявените условия до 2 (два) работни дни преди датата на

провеждане на съответното събитие, без да дължи неустойки/приложимо за обособена позиция 2/;

10. да определи свои упълномощени лица/представители, които да осъществяват комуникация, координация и текущ контрол и приемане на изпълнението на договора;

11. да налага съответните санкции предвидени в договора при неприемане на изпълнението и/или при неотстранени недостатъци/рекламации съгласно указанията, и/или при забавено изпълнение.

12. да ползва по своя преценка и необходимост изработените дизайни от Изпълнителя.

**Чл. 9. ВЪЗЛОЖИТЕЛЯТ се задължава:**

1. да приеме изпълнението на услугите, когато отговаря на договореното, по реда и при условията на този договор;

2. да заплати на **ИЗПЪЛНИТЕЛЯ** стойността на изпълненото съобразно условията, посочени в настоящия договор;

3. да оказва съдействие на **ИЗПЪЛНИТЕЛЯ** във връзка с изпълнението на този договор, включително и за отстраняване на възникнали пречки пред изпълнението на договора, когато **ИЗПЪЛНИТЕЛЯТ** поиска това;

4. да пази поверителна Конфиденциалната информация, в съответствие с уговореното в чл. 21 от договора;

5. да изпрати на Изпълнителя писмена заявка, която съдържа информация относно вида и количеството на конкретно заявеното, параметри на всяко едно събитие и вида услуга, в съответствие със заложеното в техническата спецификация и Единния наръчник на бенефициента за прилагане на правилата за информация и комуникация 2014-2020 г.

6. да уведоми Изпълнителя за избрания вариант за провеждане на съответното събитие в срок до 2 (два) работни дни, след получаване на предложенията от Изпълнителя.

7. да разгледа и одобри един от предложените варианти за дизайн за всеки един вид от материалите посочени в съответната заявка по чл.1, ал.3 в срок от 3 (три) работни дни или да даде указания на Изпълнителя за изменения, допълнения и изготвяне на различен от предложения дизайн и определят срок за извършването им до 3 (три) работни дни.

8. да изготви Констативен Протокол/и/когато е приложимо/, в съответстие с чл.10, ал. 2 от договора, където опише своите действия, констатации и заключения относно изготвяне на дизайн на материалите включени в съответната заявка.

9. след фактическа проверка на изпълненото по съответната заявка, да подпише заедно с Изпълнителя Приемо-предавателен протокол за фактическо приемане на изпълненото, удостоверяващ, че изпълненото е извършена в срок и предадена по вид и брой материали или да приеме отчет за извършената услуга.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 10.** (1) Предаването/отчитането на изпълненото, вкл. вписан номер на договор, наименование и бюджетна линия на проекта, се извършва с предавателно-приемателен протокол и/или отчет за извършена работа, подписан от упълномощени представители на страните.

**(2)** Забавата на изпълнение на задълженията от страна на **ИЗПЪЛНИТЕЛЯ,** вкл. други неточности, и нередности по настоящия договор и приложенията към него се удостоверява в двустранно подписан констативен протокол. **ВЪЗЛОЖИТЕЛЯТ** писмено уведомява **ИЗПЪЛНИТЕЛЯ** за неизпълнението и отправя покана, в 5-ен срок, за съставяне на двустранен констативен протокол, като дава срок за отстраняването им или заменянето им с идентични в срок до 3 (три) работни дни от датата на подписването на протокола. Констативният протокол се подписва и от оторизиран представител на **ИЗПЪЛНИТЕЛЯ**./когато е приложимо/

(3) В случай, че представителят на **ИЗПЪЛНИТЕЛЯ** не се яви за съставянето на констативния протокол по ал. 3 или откаже да го подпише, **ВЪЗЛОЖИТЕЛЯТ** има право да състави сам протокола, който е задължителен за **ИЗПЪЛНИТЕЛЯ**./когато е приложимо/.

(4) Авторските права върху изработеното в рамките на този договор, както и

съпътстващата го документация, в т.ч. и отчетите, принадлежат на Възложителя.

**ДОГОВОР ЗА ПОДИЗПЪЛНИНЕНИЕ (когато е приложимо)**

**Чл. 10а. (1) ИЗПЪЛНИТЕЛЯТ** се задължава да сключи договор за подизпълнение с ПОДИЗПЪЛНИТЕЛЯ/ИТЕ, посочен/и в представената от него оферта. **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** копие на договора за подизпълнение в срок до 3 (три) дни от сключването му, но най-късно преди започване на неговото изпълнение, заедно с доказателства, че са изпълнени условията на чл. 66, ал. 2 от ЗОП. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на договора в срок до 3 (три) дни от настъпване на съответното обстоятелство.

**(2)** Процентното участие на подизпълнителите в цената за изпълнение на Договора не може да бъде различно от посоченото в офертата на **ИЗПЪЛНИТЕЛЯ**. В случай, че част от поръчката, която се изпълнява от ПОДИЗПЪЛНИТЕЛ, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на ПОДИЗПЪЛНИТЕЛЯ (директно плащане).

**(3)** Директно плащане по ал. 2 се осъществява въз основа на искане, отправено от ПОДИЗПЪЛНИТЕЛЯ до **ВЪЗЛОЖИТЕЛЯ**, чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15 (петнадесет) дневен срок от получаването му. Към искането, **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими. **ВЪЗЛОЖИТЕЛЯТ** има право да откаже директно плащане на ПОДИЗПЪЛНИТЕЛЯ, когато искането за плащане е оспорено, до момента на отстраняване на причината за отказа.

**(4)** Към момента на сключване на този договор или най-късно преди започване на неговото изпълнение, **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за името, данните за контакт и представителите на ПОДИЗПЪЛНИТЕЛЯ/ИТЕ, посочени в офертата. **ИЗПЪЛНИТЕЛЯТ** се задължава да уведомява **ВЪЗЛОЖИТЕЛЯ** в хода на изпълнение на този договор за всякакви промени в предоставената информация.

**(5)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(6)** Замяна или включване на подизпълнител по време на изпълнение на този договор се допуска по изключение, когато възникне необходимост и ако са изпълнение едновременно всички условия, посочени в чл. 66, ал. 11 от ЗОП.

**(7)** В случаите по ал. 6, **ИЗПЪЛНИТЕЛЯТ** се задължава да представи на **ВЪЗЛОЖИТЕЛЯ** копие на допълнителното споразумение за замяна на посочен в офертата подизпълнител заедно с доказателства, че са изпълнени условията на чл. 66, ал. 11 от ЗОП.

**(8)** Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.

**(9)** При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

-приложимите клаузи на Договора са задължителни за изпълнение от подизпълнителите;

-действията на Подизпълнителите няма да доведат пряко или косвено до неизпълнение на Договора;

-при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**(10)** Независимо от сключения договор за подизпълнение, отговорността за изпълнение на настоящия договор е на **ИЗПЪЛНИТЕЛЯ**.

**САНКЦИИ ПРИ НЕИЗПЪЛНЕНИЕ**

**Чл. 11. (1)** При просрочване изпълнението на задълженията по този договор, неизправната страна дължи на изправната неустойка в размер на 0,5 % върху стойността на забавеното плащане за всеки просрочен ден, но не повече от 10 % от тази стойност.

**(2)** В случай, че по вина на Изпълнителя не бъдат спазени уговорените срокове за изпълнение, същият се задължава да заплати на Възложителя неустойка в размер на 20 % от стойността на заявеното.

**(3)** При забавено изпълнение повече от 20 (двадесет) календарни дни, изправната по договора страна има право да прекрати едностранно договора, без да дава допълнителен срок за изпълнение.

**(4)** **ВЪЗЛОЖИТЕЛЯТ** може да претендира за нанесени вреди и пропуснати ползи по общия ред, в случай че превишават размера на уговорените в договора неустойки.

**(5)** Не се счита за забава просрочено плащане от страна на ВЪЗЛОЖИТЕЛЯ при прилагане системата за разплащане СЕБРА.

**Чл. 12.** При констатирано лошо или друго неточно или частично изпълнение на или при отклонение от изискванията на **ВЪЗЛОЖИТЕЛЯ**, посочени в Техническата спецификация, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната дейност, без да дължи допълнително възнаграждение за това. В случай, че й повторното изпълнение на услугата е некачествено, **ВЪЗЛОЖИТЕЛЯТ** има право да изиска неустойка от **ИЗПЪЛНИТЕЛЯ** в размер на 40% от стойността на некачествено, повторно извършена услуга и/или да прекрати договора.

**Чл.13.** При разваляне на договора поради виновно неизпълнение на някоя от страните, виновната страна дължи неустойка в размер на 10% от сумата по чл. 4, ал. 3.

**Чл. 14. (1)** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

(2) При отказ на верификация, от Управляващият орган, на извършен разход по настоящият договор, Изпълнителя е длъжен да възстанови в пълен размер изплатените му суми за извършения разход до 30/тридесет/ календарни, след писменно уведомяване от Възложителя.

**ПРЕКРАТЯВАНЕ НА ДОГОВОРА**

**Чл. 15.** **(1)** Този договор се прекратява:

1. с изтичане на срока на договора или с достигане на максимално допустимата стойност на договора по чл. 4, ал. 3;

2. по взаимно съгласие на страните, изразено в писмена форма;

3. с изпълнението на всички задължения на Страните по него;

4. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 3 (три) дни от настъпване на невъзможността;

5. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

6. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

5. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен едностранно от Възложителя, без предизвестие:

1. в случай, че Изпълнителят бъде лишен от право да упражнява дейността си;

2. когато Изпълнителя ползва подизпълнител, без да е декларирал това в офертата си;

3. при системно неизпълнение на **ИЗПЪЛНИТЕЛЯ** под формата на забава (три и повече пъти) на заявките, отразено в констативен протоколи по чл. 10, ал. 2;

**(3)** При виновно неизпълнение на задължения на една от страните извън случая по чл. 11, ал. 3, договорът може да бъде прекратен от изправната страна с 20 (двадесет) дневно писмено предизвестие до неизправната страна.

**(4)** Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

**Чл. 16. ВЪЗЛОЖИТЕЛЯТ** прекратява договора в случаите по чл. 118, ал. 1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие – по реда на клаузата за разрешаване на спорове по този договор.

**Чл. 17.** Във всички случаи на прекратяване на договора, освен при прекратяване на юридическо лице – страна по договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

2. **ИЗПЪЛНИТЕЛЯТ** се задължава:

а) да преустанови предоставянето на услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** цялата документация по договора, изготвена от него в изпълнение на договора до датата на прекратяването;

**Чл. 18.** При предсрочно прекратяване на договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред услуги.

**ОБЩИ РАЗПОРЕДБИ**

**Чл. 19. (1)** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на договора.

**Чл. 20.** При изпълнението на договора, **ИЗПЪЛНИТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на договора.

**Чл. 21. (1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

**(4)** Задълженията по тази клауза се отнасят до **ИЗПЪЛНИТЕЛЯ,** всички негови служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица. Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Чл. 22. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

**Чл. 23.** (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

(2) В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

(3) ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 3 (три) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

(4) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**Чл. 24.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора могат да бъдат прехвърляни или залагани съгласно приложимото право.

**Чл. 25.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

**Чл. 26. (1)** Никоя от страните по този договор не отговаря за неизпълнение, причинено от непреодолима сила. За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон.

**(2)** Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 7 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**Чл. 27.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 28. (1)** Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този договор данните и лицата за контакт и които да подписват предвидените в договора документи са, както следва:

1. За ВЪЗЛОЖИТЕЛЯ:

Адрес за кореспонденция: …………………..

Тел.: ………………………….

Факс: ……………………...

e-mail: ……………………..

Лице за контакт: ……………….

2. За ИЗПЪЛНИТЕЛЯ:

Адрес за кореспонденция: ……………..

Тел.: ……………………....

Факс: ………………….….

e-mail: …………………………

Лице за контакт: ………………………………

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в

